Σήμερα οι υποψήφιοι της Γ΄ Λυκείου εξετάσθηκαν στα Αρχαία Ελληνικά Προσανατολισμού. Τα ζητούμενα στο διδαγμένο κείμενο είναι από την 12η και 13η ενότητα της Πολιτείας του Πλάτωνα. Οι ερμηνευτικές παρατηρήσεις ήταν βατές και απαιτούσαν σφαιρική γνώση των βασικών εννοιών της πλατωνικής φιλοσοφίας. Η ερώτηση εισαγωγής προϋπέθετε την κατανόηση του σχολικού βιβλίου, προκειμένου να συμπληρωθούν τα κενά και δεν έκρυβε παγίδες. Οι λεξιλογικές ερωτήσεις δεν ήταν δύσκολες, προσοχή χρειαζόταν στο δεύτερο σκέλος, όπου ζητήθηκε η δημιουργία προτάσεων στη Νέα Ελληνική με λέξεις του αρχαίου κειμένου. Τα ζητούμενα λοιπόν ήταν αρκετά κατανοητά και αντιμετωπίσιμα ακόμη και από τους μέτριους μαθητές. Η πρωτοτυπία των θεμάτων έγκειται στο θέμα Β3 της εισαγωγής, το οποίο ήταν αντιστοίχιση.

Στο αδίδακτο κείμενο πρωτοτυπία αποτελούσε η επιλογή κειμένου από τη Ρητορική του Αριστοτέλη. Το απόσπασμα υποβοηθούνταν από λεξιλόγιο και μεταφραστικά ήταν μέτριας δυσκολίας. Προβληματίζει όμως αρκετά η απόδοσή του στη Νέα Ελληνική κι έτσι η μετάφραση χρήζει προσοχής. Τα γραμματικά και συντακτικά φαινόμενα κινήθηκαν στη λογική των προηγούμενων ετών χωρίς ιδιαίτερες δυσκολίες και απαιτούν γνώσεις από ένα ευρύ φάσμα του συντακτικού και της γραμματικής.

Οι καθηγητές του Πρότυπου Φροντιστηριακού Κέντρου Άνοδος:

Αθανασοπούλου Μαίρη

Βούρτση Ζωή

Λέντζιου Έφη

Σεφερλή Γιάννα

Χαραλαμπίδη Χαρά